**Prijímanie detí do Materskej školy Limbová 26 a elokované pracovisko ZŠ Limbová 30, 010 07 Žilina**

Prijímanie detí do materských škôl sa uskutočňuje v zmysle vyhlášky MŠ SR č. 306/2008 Z.z. o materskej škole a v znení vyhlášky MŠ SR č. 308/2009 Z. z.

V termíne od **14. mája do 16. mája 2024** bude v Materskej škole, Limbová 26, 010 07 Žilina prebiehať prijímanie žiadostí na prijatie dieťaťa pre školský rok 2024/2025. V uvedenom termíne bude riaditeľka, prípadne iný poverený pedagogický zamestnanec, preberať žiadosti od zákonných zástupcov detí.

**Zákonný zástupca dieťaťa je povinný** do materskej školy doručiť, **osobne, poštou**- písomnú žiadosť podpísanú- **obaja zákonní zástupcovia, spolu s potvrdením o zdravotnom stave dieťaťa** (***s potvrdením o očkovaní - údaj je povinný***) od všeobecného lekára pre deti a dorast.

\***Na žiadosti sa vyžaduje podpis oboch zákonných zástupcov dieťaťa**. Podpis len jedného zákonného zástupcu postačuje len vtedy, ak sa tak dohodli zákonní zástupcovia, a ak o tom informujú riaditeľa školy prostredníctvom formulára "Písomné vyhlásenie"

V prípade, že sa jedná o dieťa so špeciálnymi výchovno-vzdelávacími potrebami, je nutné k žiadosti a potvrdeniu o zdravotnom stave dieťaťa priložiť aj vyjadrenie príslušného zariadenia výchovného poradenstva a prevencie.

Žiadosť o prijatie dieťaťa na predprimárne vzdelávanie si rodičia môžu stiahnuť na stránke mesta – občan - žiadosti a tlačivá – odbor školstva a mládeže, alebo na našej web stránke- [www.limbacik.sk](http://www.limbacik.sk).

**Kritériá prijímania:**

* **5-6 ročné deti-** **prednostne deti s povinnou predškolskou dochádzkou, s trvalým bydliskom v danom obvode určenom vo VZN č. 13/2021, ktoré spadajú pod MŠ Limbová 26,**
* **dieťa, ktorému bol rozhodnutím riaditeľa MŠ odložený začiatok plnenia povinnej školskej dochádzky,**
* **súrodenci detí , ktoré navštevujú MŠ,**
* **deti zamestnaných rodičov,**
* **deti, ktoré dovŕšia 3 roky do 30.8.2024,** *ak to kapacita MŠ umožňuje.*

**Mgr. Veronika Lovíšková, riad. MŠ**